Bliski istok: Prijeti li rat protiv Izraela? | Tacno.net\nBliski istok: Prijeti li rat protiv Izraela?\nAutor 👤Rainer Hermann 19.11.2017. u 09:29\nU jednom svom izvještaju penzionisani generali dolaze do zaključka da je novi oružani sukob između Hezbollaha i Izraela samo još pitanje vremena. U izvještaju je šiitska milicija označena kao „najmoćniji nedržavni naoružani akter na svijetu“.\nVrela faza rata u Siriji ide prema svome kraju. Međutim na Bliskom istoku nazire se novi oružani sukob koji svoj početak ima na sirijskom ratištu. Tamo su Iran i Hezbollah imali odlučujući udio u tome da Asadov režim preživi i da oslabljeni pobunjenici drže samo još nekoliko oblasti.\nIran je došao u pomoć Asadu – i tamo ostaje. Teheran organizuje u Siriji trajnu vojnu prisutnost i ima tamo 13 vojnih punktova. Vojnici iranske Revolucionarne garde stoje prvi puta blizu izraelske granice. Usto je šiitska milicija Hezbollah sakupila u Siriji važna borbena iskustva i značajno povećala svoj oružani arsenal.\nPrvi puta šiitski koridor koji počinje u Iranu dolazi do Sredozemnog mora. Ovaj prodor Irana uslijedio na račun sunitskih Arapa koji na Levantu vladaju još jedino u Jordanu. To saudijski krunski princ Muhamed bin Salman neće još dugo pasivno gledati – što još više povećava opasnost od rata. Tako je prisilio na ostavku slabog sunitskog premijera Libana Seada Hararija koji nije uspio spriječiti porast moći Hezbollaha. Iran i Hezbollah su to sa pravom razumjeli kao objavu rata na njihovu adresu.\nSamo još pitanje vremena\nŠto manje budu potrebni iranska Revolucionarna garda i Hezbollah u Siriji utoliko bolje će se moći pripremiti za oružani sukob sa Izraelom – što oni i rade. To objašnjava jedan upravo objavljeni izvještaj High Level Military Group. Ova grupa od 12 penzionisanih visoko rangiranih generala, među kojima je i bivši generalni inspektor Bundeswehra Klaus Naumann, osnovana je 2015. da bi savjetovala Izrael. Njihov najnoviji izvještaj nosi naslov: „Teroristička armija Hezbollah: kako se može spriječiti treći libanski rat.“ Autori dolaze do zaključka da je novi oružani sukob izmešu Hezbollaha i Izraela samo još pitanje vremena.\nMomentalno Hezbollah ne traži „puni konflikt“. Međutim njegovi postupci i njihova propaganda upučuju na zaključak da se duž granice sa Izraelom i u Libanu sprema rat. Hezbollah sada konsolidira svoje dobitke u Siriji i pojačava svoje pozicije u Libanu. Početak rata mogao bi biti zaključen u Iranu i Libanu.\nOrganizacija sa „jasnom linijom komandovanja“\nAutori opisuju Hezbollah kao „najsnažnijeg nedržavnog naoružanog aktera na svijetu“. Tokom rata u Siriji ojačali su svoju udarnu moć i poboljšali svoje taktičke sposobnosti. Od poslednjeg rata Hezbollaha protiv Izraela 2006. godine udesetostručile su se njihove zalihe dirigovanog oružja i raketa na 100.000. Nekoliko hiljada ima domet do 250 kilometara; one bi mogle dosegnuti ciljeve u pustinji Negav na jugu Izraela. Ova oružja su u odnosu na raniji arsenal Hezbollaha tehnološki poboljšana sa povećanom sigurnosti pogađanja i većom nosivosti. Osim toga Hezbollah u međuvremenu raspolaže visoko razvijenim protivtenkovskim oružjem.\nU milicijama Hezbollaha je trenutno pod oružjem 25.000 ljudi od kojih je 5.000 obučavano u Iranu. Svaki treći je stacioniran u Siriji. U rezervnom sastavu je spremno daljih 20.000 ljudi. Organizacija je „veoma robusna“ sa „jasnom linijom komandovanja“. Na jugu Libana deset procenata stanovništva priključilo se Hezbollahu. U većini kuća je smješteno oružje, mjesta su spojena tunelima.\nAutori ističu da Hezbollah djeluje i kao teroristička grupa ali i kao konvencionalna armija. Osim toga oni su zastupljeni sa poslanicima u parlamentu i ministrima u kabinetu. Hezbollah je u Libanu praktično preuzeo kontrolu nad državnim bezbjednosnim službama.Time su oni jedina politička grupacija koja odlučuje o tome da li granica sa Izraelom ostaje mirna ili ne.\nI arapski svijet je u viziru\nIran je 1982. godine, tri godine poslije revolucije, osnovao Hezbollah u Libanu. Od tada on je najvažniji instrument Irana u borbi za regionalni prestiž. U samom Libanu Hezbollah je snagom oružja preuzeo kontrolu nad politikom i prema Izraelu oni su najvažniji vojni i teroristički instrument Islamske republike. Generali pišu u svome izvještaju da je uništenje Izraela za vladajuće šiitske islamiste u Teheranu prioritetna ideološka zapovjed.\nU viziru je također i arapski svijet. On je bio 800 godina pod uticajem sunita. To se počelo mijenjati tek nakon iranske revolucije 1979. godine. „Iran je od 1979. regonalna sila koja hoće da promjeni status kvo“, pišu generali. Iranska islamistička ideoligija je u osnovi ekspanzivna i ona slijedi imperijalističke ciljeve. Iran se u tom cilju služi nekonvencionalnim vođenjem rata, razvija nove balističke rakete i služi se političko – vojnim zastupnicima i terorističkim grupama.\nSlavljen kao „islamski pokret otpora“\nDok su se u Siriji vodile borbe Iran je u Libiji izgradio dvije tvornice za proizvodnju oružja. tako Hezbollah može u vlastitoj zemlji proizvoditi rakete i ne mora ih uvoziti iz Irana. Izraelski avioni su više puta bombardovale transport takvih raketa.\nPored ekspanzivne strategije Irana i dobijene borbene prakse u Siriji autori navode umanjeni legitimitet Hezbollaha u Siriji kao dalji razlog za to da je narasla vjerovatnoća novoga rata. Hezbollah je nakon rata protiv Izraela 2006. i u arapskom svijetu slavljen kao „islamski pokter otpora“. Sa svojim uplitanjem u Siriji gdje je poginulo 1.700 boraca Hezbol oni sada slove kao dio šiitskog pokreta. Sada bi mogli pokušati novim ratom protiv Izraela da ponovo uspostave izgubljenu reputaciju.


KONAČNO: Konte dovodi prekaljenog golgetera i kompletira savršeni napadački trio - Sportska centrala\nKONAČNO: Konte dovodi prekaljenog golgetera i kompletira savršeni napadački trio\n29 jun 2020. 18:06\nTrener Intera iz Milana Antonio Konte spreman je da zatraži od uprave kluba da ponovo pokuša da dovede kapitena Rome Edina Džeku, piše Calciomercato.\nKonte s Džekom želi da upotpuni njegov napadački trio iz snova koji bi se sastojao od napadača reprezentacije Bosne i Hercegovine, Belgijanca Romelua Lukakua i Argentinca Lautara Martineza, koji je bio na pragu prelaska u Barselonu, ali očigledno će ostati u Interu.\n‘Nerazzurri’ bi bili još bliže Džeku ako Roma ne izbori plasman u Ligu šampiona, a sve je izvesnije da neće po trenutnom stanju na tabeli, iako treba imati na umu da ‘Vučica’ sprema Džeku novi ugovor do leta 2023. godine i veću platu – oko šest miliona evra godišnje.\nInter je pokazap interes za potpisivanje bivšeg napadača Volfsburga prošlog leta, ali dugo se sve odvijalo i na kraju je Džeko prihvatio novi ugovor na Olimpicu i odlučio da ostane u italijanskoj prijestolnici.\nOve sezone 34-godišnji napadač je u 34 nastupa u svim takmičenjima postigao 17 pogodaka uz devet asistencija.\nAntonio Conte Wants Roma’s Edin Dzeko To Complete His Dream Attacking Trio At Inter https://t.co/2oBU5Juxah#FCIM#ForzaInter#InterFanspic.twitter.com/27EtE7h6lJ\n— SempreInter (@SempreIntercom) June 29, 2020


Heroj trijumfa nad Zvezdom: "Bićemo još bolji!" - Sportske.net\nHeroj trijumfa nad Zvezdom: "Bićemo još bolji!"\nFudbaler koji je OFK Beogradu doneo veliku pobedu nad Crvenom zvezdom, Petar Grbić još uvek je pod velikim utiskom ostvarenog trijumfa koji je, kako kaže, došao kao plod sjajna timske igre.\n„Romantičari“ su loše započeli sezonu. Slabi rezultati koje je ostvarivao OFK Beograd krili su kvalitet u igri koji poseduje tim Zorana Milinkovića.\nIpak, pobeda nad Crvenom zvezdom došla je u pravom trenutku, OFK je ostvario veliku pobedu za samopouzdanje, pobedu koju je svom klubu doneo sjajni Petar Grbić.\n"Dobro smo delovali tokom svih devedeset minuta.“\n„Napadali smo, stvarali šanse i bilo je sreće da sam baš ja iskočio kao pojedinac i postigao pobedonosni gol. Mislim da je ovo samo dokaz da smo na pravom putu kada su uspesi u pitanju, kako i ja tako i cela ekipa, verujem da ćemo igrati još bolje i da pokušamo da u svaku utakmicu udjemo sa ozbiljim pristupom.", rekao je strelac pobedonosnog pogotka.\nPetar Grbić u prvi plan ističe odličnu pripremu za meč.\nKako kaže, stručni štab je odlično postavio taktiku koja je urodila plodom i donela pobedu koja vraća motiv, elan i samopoudanje pred nove izazove.\n"Utisci su fenomenalni, ostvarili smo veliku pobedu, a i vreme je bilo da savladamo neugodnog rivala nakon devet godina. Dobro smo pročitali igru Crvene zvezde, napali smo goste od starta i to je urodilo plodom. Odbrana je delovala vrhunski, imam utisak da smo igrali još dva dana, da nam gosti ne bi dali gol.“\n„Isti rival nas očekuje i u kupu, ali to je tek drugačija utakmica. Ne pretimo, ali znam da će nas ozbiljnije shvatiti. Međutim, za kup ima vremena, moramo pre svega da preskočimo Smederevo, sve misli su uprte u taj meč i naravno da kovertiramo prethodni, jer pobeda protiv Zvezde neće ništa značiti, ako ne ostvarimo dobar rezultat u Smederevu.", rekao je Grbić koji je na kraju posebno pohvalio i navijače svog kluba.\n"Sve pohvale idu i na račun navijača. Zahvaljujem na neverovatnoj podršci koju nam pružaju. Svuda i stalno su uz nas, a mi ćemo im to vratiti sigurno i dugo ćemo još slaviti.", zaključio je Grbić.\nInače, pobedom nad Zvezdom, OFK Beograd je stigao do 12. pozicije na tabeli Jelen Super lige sa isto toliko bodova.


“Kurir”: Stao projekat Beograd na vodi, Arapi pobjesnili zbog pumpanja troškova! – dijalogin.tv\n“Kurir”: Stao projekat Beograd na vodi, Arapi pobjesnili zbog pumpanja troškova!\nArapski investitor je zaustavio radove na „Beogradu na vodi“, najskupljem i najsumnjivijem projektu u Srbiji, i to zbog otkrića da ga srpski partner potkrada!\nKako Kurir saznaje, Arapi su u kontroli dosadašnjih poslova u gradnji otkrili da je srpska strana naduvala troškove u zajedničkoj firmi, i to tako što je izvođač radova „nabildovao“ fakture za troškove izgradnje!\n– Nadležni u kompaniji koja je potpisala ugovor sa državom Srbijom o formiranju zajedničkog preduzeća „Beograd na vodi“ uočili su da su troškovi gradnje veći nego za slične radove na drugim lokacijama u svijetu gdje takođe grade. Zato su poslali inspekcijski tim iz centrale i kada su detaljnije zavirili u finansije, uočili su razne nepravilnosti u plaćanju radova na gradnji „Beograda na vodi“. Kada su uporedili troškove nekih drugih njihovih investicija, otkrili su da je gradnja u Beogradu daleko skuplja i da su fakturisani ne samo uvećani troškovi već i neki nepostojeći. Zbog toga su obustavili radove – otkriva dobro obaviješten izvor Kurira i dodaje:\n-Doskoro je na gradilištu bilo kao u košnici, a sada je broj radnika sveden na minimum. Međutim, i radnici koji su ostali praktično ništa ne rade – dodaje izvor Kurira.\nU to se juče uvjerio i reporter Kurira, koji je na gradilištu zatekao svega nekoliko radnika. Evidentno je i da je na gradilištu manje mehanizacije.\nAdvokat Miloš Pavlović kaže za Kurir da organ na gradilištu nije htio da potpiše fakture, prigovorio je izvođačima radova zbog njih i došlo je do razmimoilaženja.\n– Moguće je da količina radova i obim usluga nisu odgovarali cijeni i da je došlo do zastoja dok se ne dogovore o nastavku i ne poravna prethodno stanje. Vrlo je vjerovatno da razlog za zaustavljanje radova može biti pokušaj izvođača radova da se ugrađuju u cijenu. Poslije svega što se dešavalo na ovom projektu, počev od davanja zemljišta bez procjene i netransparentnosti koja ga prati, najmanji problem bi bio ugrađivanje izvođača. Ovdje više nikoga ništa ne iznenađuje – izjavio je Pavlović.\nNovinari Kurira pokušali su da odgovor dobiju i od gradonačelnika Siniše Malog, jer je Grad Beograd nosilac projekta, ali do zaključenja ovog broja on nije odgovarao na njihove poruke i pozive.\nDvije nove firme\nPodsjetimo, kada je riječ o finansijama, stručnjaci uporno upozoravaju da je partnerima iz Ujedinjenih Arapskih Emirata dopušteno da mogu da donose odluke bez saglasnosti srpske strane, koja je ugovorila samo vlasništvo nad udjelima u firmi, ali ne i nad objektima koji će se izgraditi. Kurir je pisao i o nedavnoj poslovnoj odluci srpsko-arapskog preduzeća „Beograd na vodi“ da osnuje dvije nove firme i na njih prenese vlasništvo nad po jednim od objekata koji se uveliko grade u Savskom amfiteatru. Sumnja se da iza osnivanja „BW kule“ i „BW galerije“, dvije nove firme, stoji namjera da se sakriju finansijski tokovi i zametnu tragovi lopovluka.\nArapski investitor je vlasnik 68 odsto zajedničkog preduzeća „Beograd na vodi“, dok je srpska strana manjinski partner, navodi Kurir.\nBeograd na vodidialogdijalogdijaloginKurirSrbijaدیالوگین


Mnogi od nas ne mogu da zamisle jutro bez šolje kafe... Da li je to baš mudro i šta nam sve "radi" kafa, pitali smo stručnjaka.\n"Ljudi koji uživaju u kafi, zapravo uživaju u kofeinu, koji je otrovna biljna baza i svrstava se u droge. Koliko je kofein štetan i nekoristan, jasno je kad uzmete u obzir da je na skali "težine" odvikavanja na petom mestu, posle heroina, nikotina, kokaina i alkohola", objašnjava dr Borović.\n"Kao da to samo po sebi nije dovoljno, štetnost kafe pojačava se termičkom obradom. Kafa je svetlozelene boje, ali posle prženja na temperaturi višoj od 280 stepeni, kidaju se ugljenične veze u strukturi zrna, kafa pocrni, stvaraju se kancerogena jedinjenja", kaže dr Borović, podsećajući da je kafa jedina namirnica za koju nam je "normalno" da je u ishrani koristimo ugljenisanu.\n"U zrnima kafe, pored kofeina, nalazi se više od 800 isparljivih sastojaka, to je prvo. A drugo, kafa bez kofeina ne postoji. Moguće je samo smanjiti udeo kofeina u kafi... Ali, da bi se smanjio sadržaj kofeina, kafa se obrađuje na različite načine. Jedna od metoda je da se, recimo, zrno uroni u kiselinu. Time se smanjuje procenat kofeina, ali time kafa postaje kisela i mnogo češće izaziva gastritis", priča dr Borović, vedro nam i ubedljivo ubijajući poslednju nadu..\n"Kafa je, dakle, sama po sebi otrov koji ljudi dobrovoljno unose. Ali, ona i pojačava žudnju za drugim otrovima, što dokazuje ponašanje pušača. Je l' vi poznajete pušača koji ne pije kafu, i koji uz kafu neće zapaliti ne jednu, nego vrlo često i dve cigarete, jer jedno bez drugog ne ide?"\nDa li postoji "bezbedna" količina kafe\n"Produkti prženja kafe su među "krivcima" za displazije (promene) u tkivu dojki. Oblik i čvrstina dojki zavise od elastičnih vlakana kože, za koje je kafa pogubna. Istovremeno, kafa je snažan diuretik, pa isušuje kožu što dovodi do ranije pojave bora. Osim toga, od kafe vam i zubi požute."\n"Dodavanje mleka u kafu je velika greška. Kazein, protein iz mleka, i kofein stvaraju spoj koji organizam ne može da razgradi. Zato oni koji piju kafu s mlekom češće imaju tegobe sa varenjem, nadutost... "\n"Jednako brzo i efikasno kao jaka kafa, ali bez svih ovih negativnih posledica, probudiće vas sveže ceđen sok od voća bogatog vitaminom C, dakle, ceđeni limun, pomorandža, kivi, jagoda, malina, ribizla... Nije loše ni uzeti čašu limunade sa medom, a dobar izbor je i šolja tople čokolade", savetuje dr Borović.


Počeli i cveće da kradu | Aleksinačke vesti - novosti Aleksinac\nPočetna | Društvo | Počeli i cveće da kradu\nhapšenje intervju košarka Aleksinački Rudnik Dušan Ostojić SNS Niš Ivan Dimić N&F džiu džicu klub NIF Pokret Socijalista Dveri opština Beograd Boban Ranđelović DS budžet Rutevac NATO Nenad Stanković prevoz Predrag Kostić izložba Napredak KK fudbal škole Boža Marković - Nesvrćanin Miodrag Tasić sajt Tešica izbori\nPočeli i cveće da kradu\n22.06.2015. D. Ostojić\nNesvakidašnji slučaj u Aleksincu, stanarima u ulici Dušana Trivunca danima neko krade cveće.\n"Živim na dvadeset metara od aleksinačkog keja, cveće gajim i negujem trideset godina. Na terasi mi godinama stoje saksije sa cvećem. Zimi ih stavim u hodnik ulaza, i verujte nikad nisam imala problem. Poslednjih mesec dana, sam primetila da na svakih par dana neko dođe i ukrade po neku saksiju.\nJedne noći sam dežurala, i pronašla lopove. Dva dečkića sa kapuljačama na glavi su oko ponoći došla i ukrala saksije. Uneli su ih u neki veliki auto crne boje. Razmišljala sam da zovem policiju ali mi je komšija rekao da ništa neću postići jer se radi o ukradenoj imovini male vednosti.\nNeverovatno mi je da se neko toliko nisko spusti i da krade cveće. Zar je moguće da ljudi nemaju 300 dinara da na pijaci kupe jednu saksiju i jedno cveće" pita se G. N. naša sugrađanka iz ulice Dušana Trivunca.\n# krađa Dušana Trivunca cveće saksije\nTi si taj. 22.06.2015.\nZnači ti kradeš cveće. :D Nigde ne piše da se radi o audiju a ti znaš da jeste.